CELEX: 32020R0524
Language: et
Date: 2020-04-08 00:00:00
Title: Komisjoni rakendusmäärus (EL) 2020/524, 8. aprill 2020, millega tunnistatakse kehtetuks rakendusmäärus (EL) nr 863/2013 teatavate kaupade klassifitseerimise kohta kombineeritud nomenklatuuris

15.4.2020   
               
               
                  ET
               
               
                  Euroopa Liidu Teataja
               
               
                  L 116/3
               
            
         KOMISJONI RAKENDUSMÄÄRUS (EL) 2020/524,
         8. aprill 2020,
         millega tunnistatakse kehtetuks rakendusmäärus (EL) nr 863/2013 teatavate kaupade klassifitseerimise kohta kombineeritud nomenklatuuris
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
         ning arvestades järgmist:
         
                     (1)
                  
                  
                     Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja võtta meetmed teatavate kaupade klassifitseerimise kohta.
                  
               
                     (2)
                  
                  
                     Komisjoni rakendusmäärusega (EL) nr 863/2013 (3) klassifitseeriti toode, mis koosneb monoliit-integraallülitusest ja kvartsikristallist, mis on kokku monteeritud metallraamile ja paigutatud plastkesta ning mida kasutatakse mitmesugustes seadmetes kellasignaali allikana ajaintervallide määramiseks, CN-koodi 9114 90 00 alla kella muu osana. Toodet ei võinud klassifitseerida rubriiki 8542, kuna see sisaldab nii monoliit-integraallülitust kui ka kvartskristalli.
                  
               
                     (3)
                  
                  
                     Komisjoni rakendusmäärusega (EL) 2016/1821 (4) laiendati alates 1. jaanuarist 2017 kombineeritud nomenklatuuri grupi 85 märkuses 9 b sätestatud elektrooniliste integraallülituste määratlust rubriikides 8541 ja 8542, et hõlmata grupi 85 märkuse 9 b alapunktis 4 määratletud mitmekomponendilised integraallülitused. Selle tulemusena tuleb rakendusmääruse (EL) nr 863/2013 reguleerimisalasse kuuluvad kaubad klassifitseerida elektroonilise integraallülitusena rubriiki 8542.
                  
               
                     (4)
                  
                  
                     Rakendusmäärus (EL) nr 863/2013 tuleks seepärast tunnistada kehtetuks, et vältida võimalikke lahknevusi kõnealuste kaupade tariifsel klassifitseerimisel ning tagada kombineeritud nomenklatuuri ühetaoline kohaldamine kogu liidus.
                  
               
                     (5)
                  
                  
                     Käesoleva määrusega ettenähtud meetmed on kooskõlas tolliseadustiku komitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Rakendusmäärus (EL) nr 863/2013 tunnistatakse kehtetuks.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. aprill 2020
            
               
                  Komisjoni nimel
               
               
                  presidendi eest
               
               
                  maksunduse ja tolliliidu
               
               
                  peadirektoraadi peadirektor
               
               Stephen QUEST
            
         
         
            (1)  ELT L 269, 10.10.2013, lk 1.
         
            (2)  Nõukogu 23. juuli 1987. aasta määrus (EMÜ) nr 2658/87, tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
         
            (3)  Komisjoni 5. septembri 2013. aasta rakendusmäärus (EL) nr 863/2013 teatavate kaupade klassifitseerimise kohta kombineeritud nomenklatuuris (ELT L 240, 7.9.2013, lk 17).
         
            (4)  Komisjoni 6. oktoobri 2016. aasta rakendusmäärus (EL) 2016/1821, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT L 294, 28.10.2016, lk 1).